Број: 123-14-O/3/7

Дана: 16.07.2014.

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**123-14-O – Набавка медицинске опреме за потребе Клиничког центра Војводине**

1. **ПИТАЊЕ ПОТЕНЦИЈАЛНОГ ПОНУЂАЧА:**

“Poštovani,

U skladu sa Članom 63. stav 2 Zakona o javnim nabavkama Republike Srbije Službeni glasnik broj 124/12) u cilju dobijanja dodatnih informacija za  javnu nabavku dobara broj 123-14-O  slobodni smo da tražimo pojašnjenje.

Pitanje 1.

**Partija 22: Centralna jedinica za monitoring i 6 kom pacijent monitora za potrebe Klinike za neurologiju**

**\* Skladištenje minimalno 1200 NBP merenja**

S obzirom, da u zahtevanim karakteristikama pacijent monitora tražite skladištenje podataka minimum 72 časa, molimo Vas da nam pojasnite iz kog razloga Vam je potrebno da uređaj može da skladišti čak 1200 NIBP merenja. Kako je u pitanju merenje neinvazivnog krvnog pritiska, zančilo bi da se NIBP meri na svakih oko 3,5 min. što bi zančilo da pacijent pre treba da nosi holter krvnog pritiska (ABPM) nego da bude hospitalizovan.

Naše je pitanje da li će biti prihvaćena ponuda ako ponuđeni monitor ima mogućnost skladištenja 72 časa svih izmerenih parametara, ali ne i skladištenje 1200 NBP merenja.

Pitanje 2.

\* **Minimalna veličina dijagonale ekrana od 454mm**

Veličina koju zahtevate je 17.87 inch-a minimum. Kako je tehničkom specifikacijom predviđen prikaz minimalno 8 krivih, smatramo da je predviđena karakteristika u pogledu veličine dijagonale ekrana diskriminišuća, jer se 8 krivih može kvalitetno prikazati i na monitoru daleko manjih dimenzija. Prema zakonu o javnim nabavkama, načelo obezbeđivanja konkurencije, član 10, stav 2 - *Naručilac ne može da ograniči konkurenciju, a posebno ne može onemogućavati bilo kog ponuđača da učestvuje u postupku javne nabavke neopravdanom upotrebom pregovaračkog postupka, niti korišćenjem diskriminatorskih uslova, tehničkih specifikacija i kriterijuma.*

Naše je pitanje da li će naručilac prihvatiti ponuđeni monitor manje dijagonale ekrana?

Pitanje 3.

**Partija 29: EKG aparat sa monitorom i printerom 12-kanalni za potrebe Klinike za ginekologiju i akušerstvo**

**\* integrisano baterijsko napajanje min. 3 sata autonomnog rada / min. 200 EKG snimaka**

Kako se tehničkom specifikacijom traži i veza sa PC računarom (preko koga bi se pratilo EKG merenje), molimo Vas da nam pojasnite zahtev za min. 200 EKG snimaka. Ovaj uređaj koji potražuje naručilac,  predviđen je za rad u kliničkim uslovima (Klinike za ginekologiju i akušerstvo) i nije mu namena da se nosi na teren već se dijagnostikovanje vrši u prostorijama naručioca, gde će (pod pretpostavkom) biti povezan na personalni računar koji ima sopstvenu memoriju.

Naše pitanje je da li će naručioc prihvatiti ponudu ako ponuđeni Ekg aparata bude imao manju memoriju od 200 Ekg snimaka.

Pitanje 4.

**\* integrisana numerička tastatura sa gumenim tasterima za kompletan unos podataka o pacijentima**

Mišljenja smo da je ovde došlo do greške u kucanju, pa je umesto *numerička* trebalo da stoji *alfanumerička* jer nemoguće je samo numeričkim tasterima uneti komplet podatke o pacijentu. Takođe, molimo Vas da nam pojasnite koji je razlog zahtevanja gumenih tastera, kada se u praksi zna da je folijska tastatura praktičnija i nema bojazni od habanja tastera stalnim korišćenjem.

Naše pitanje je da li će naručioc prihvatiti ponudu ako tastatura za unos podataka o pacijentu bude folijska ili racimo na ekranu osteljivom na dodir?

Pitanje 5.

**Partija 31: Radiotalasni aparat (komplet sa 21 elektrodom za biopsije loop i konizacije) za potrebe Klinike za ginekologiju i akušerstvo**

Prema zakonu o javnim nabavkama, načelo obezbeđivanja konkurencije, član 10, stav 2 - *Naručilac ne može da ograniči konkurenciju, a posebno ne može onemogućavati bilo kog ponuđača da učestvuje u postupku javne nabavke neopravdanom upotrebom pregovaračkog postupka, niti korišćenjem diskriminatorskih uslova, tehničkih specifikacija i kriterijuma..* Tehničku specifikaciju može da ispuni samo jedan aparat na tržištu i to SOMATECH ST501.  Molimo Vas da postupite u skladu sa ZJN i omogućite što veću konkurenciju. Molimo Vas da nam pojasnite iz kog razloga zahtevate da uređaj radi na visokoj frekvenciji od 4 MHz. Istina jeste da što je frekvencija veća, sečenje je preciznije, ali to važi samo do određene granice frekvencije čija je preporučena vrednost do 500 kHz. Takođe Vas molimo da nam pojasnite tajmer funkciju za podešavanje vremena rada kontinuirano 1 sek, ½, ¼, ⅛  sekunde. Mnogobrojni uređaji na tržištu imaju različite vidove zaštite pacijenata, kao što su različiti načini signalizacije nepravilnosti, kontinuirano praćenje pacijenta preko povratne elektrode, sa automatskim podešavanjem snage itd. Takođe elektrohiruška olovka koja je propratni instrument uz aparat (uglavnom kod većine proizvođača) ima 1 i više tastera kojima se podešava, odnosno startuje/stopira izabrani modul.

Pitanje 6.

**Partija 7: Portabilni kolor dopler ultrazvučni aparat visoke klase sa tri sonde**

\* **Aparat mora biti portabilni sa kolicima, težine ne veće od 7 kg bez kolica**

Molimo Vas da nam objasnite iz kog razloga ste specificirali težinu aparata, kad već zahtevate da se aparat isporuči sa kolicima kod kojih je omogućeno prilagođenje visine prema korisniku. Kolica su portabilna i prenos aparata iz jednog dela ustanove u drugi, vršiće se uz pomoć istih. Da li će naručilac prihvatiti uređaj težine veće od 7 kg?

Pitanje 7:

**Partija 7: Portabilni kolor dopler ultrazvučni aparat visoke klase sa tri sonde**

Prema zakonu o javnim nabavkama, načelo obezbeđivanja konkurencije, član 10, stav 2 - *Naručilac ne može da ograniči konkurenciju, a posebno ne može onemogućavati bilo kog ponuđača da učestvuje u postupku javne nabavke neopravdanom upotrebom pregovaračkog postupka, niti korišćenjem diskriminatorskih uslova, tehničkih specifikacija i kriterijuma.* Ponovo se pozivajući na ZJN, molimo naručioca, da obezbedi što je veću moguću konkurenciju, tako što će ponovo razmotriti zahtevane tehničke karakteristike.

\* **Cine memorija od minimum 2000 slika**

Da li će naručilac prihvatiti manji kapacitete CINE memorije od 128MB?

Pitanje 8.

**Partija 7: Portabilni kolor dopler ultrazvučni aparat visoke klase sa tri sond**

**\*Minimalna vrednost za maksimalni broj frejmova od 600 fps**

Da li će naručilac prihvatiti brzinu frejmova od 380 fps i više?

Pitanje 9.

**Partija 7: Portabilni kolor dopler ultrazvučni aparat visoke klase sa tri sonde**

\***Abdominalna konveksna sonda vidnog polja min 65, min 192 elementa, frekventnog opsega cca 2-5 MHz**

**\* Linearna sonda, min 128 elemenata, frekventnog opsega cca 4-7 MHz sa vodičem za biopsiju**

**\* Linearna sonda, min 192 elemenata, frekventnog opsega cca 6-13 MHz sa vodičem za biopsiju**

Da li će naručilac prihvatiti sonde drugih frekventnih opsega?

\*Abdominalna konveksna sonda vidnog polja min 65, min 192 elementa, frekventnog opsega 1-6 MHz

\* Linearna sonda, min 128 elemenata, frekventnog opsega 5-12 MHz sa vodičem za biopsiju

\* Linearna sonda, min 192 elemenata, frekventnog opsega 3-8 MHz sa vodičem za biopsiju”

Molimo Vas da u skladu sa Članom 63. stav 3 Zakona o javnim nabavkama Republike Srbije Službeni glasnik broj 124/12) odgovorite na postavljeno pitanje.

Pozivajući se na Član 20. ZJN SG 124/12 Stav 6 molimo vas da nam dostavite potvrdu prijema ovog dokumenta.

**ОДГОВОР КЦВ-А:**

**Питање 1.** Биће прихваћена и понуда која има  могућност складиштења  72 часа свих измерених параметара, као и складиштење  NBP мерења.  
  
**Питање 2**. Наручилац остаје при захтеву да минимална величина дијагонале екрана буде 454мм.

**Питање 3.** Није неопходно да има за мин. 200 али неопходно да има и интерну меморију јер се понекад снимање врши и поред пацијента однсно изван за то предвиђену просторију.

**Питање 4.** Потребна је алфанумеричка тастатура. Свака тастатура има неку предност исто инедостатак. Гумена тастаура је издржљивија од фолије али може ући прашина Такође, теже ју је одржавати Тастаура на екрану остљивом на додир је понекад непрактична јер се на екрану смењују разне функције па тастаура није увек при руци те може успорити рад у пракси.

**Питање 5.** Апарат је потребан за конизације, loop биопсије,  полипектомије. Приликом наведених интервенција од кључне важности је да ресекциона ивица и материјал буду што мање оштећени.  Излазна ел. енергија од 500кХз даје веће оштећење ткива приликом сечења док је ресециона ивица са  4МХз  излазне ел. енергије знатно боља за хистопатолошку анализу. Тимер функција је потребна у понеким специфичним потребама сечења када је потребан само кракотрајни импулс који није могуће извршити манулном или ножном контролом. Ножна активација излазне енергије у односу на тастере на ручици има бољу прецизност при раду за све горе наведене гинеколошке интервеције, нарочито када је потребно изводити кружне покрете ради континуираног сечења односно постизања неиспрекидане ресекционе ивице. Такође је неопходна различита дужина ручице за акитвне електроде и адекватан број односно типова специфичних  електрода за извођење свих описаних интервенција овисно о величини и облику патолошког супстрата.

**Питање 6.** Наручилац прихватао уређај тежи од 7 кг.

**Питање 7.** Наручилац прихвата меморију уређаја мању од 128MB , али не мању од 64MB.

**Питање 8.** Наручилац прихвата брзину фрејмова фрејмова од 380 fps и више.

**Питање 9.** Наручилац прихвата прве две сонде, али не би прихватио линеарну сонду мин 192 елемената, фреквентног опсега 3-8 MHz са водицем за биопсију, уместо линеарне сонде мин 192 елемената, фреквентног опсега 6-13 MHz.

1. **ПИТАЊЕ ПОТЕНЦИЈАЛНОГ ПОНУЂА**

1.       Molim Vas da precizirarate rok placanja - Na strani 56 konkursne dokumentacije  narucioc zahteva da rok placanje bude duzi od 90 dana od dana isporuke, a na strani 66 u clanu 6 modela ugovora stoji da rok placanja nesme da bude duzi od 90 dana od dana isporukesto je kontradiktorno.

2.       Da li je za narucioca prihvatljivo da umesto dostavljanja dokaza vezano za Obavezne uslove za ucesce u postupku javne nabavke iz clana 75 zakona o JN stavke 1-4, ponudjaci dostave Resenje o upisu ponudjaca u  registar ponudjaca kod APR-a imajuci u vidu da zakon dopusta ovu mogucnost.

3.       U tehnickom opisu laringoskopa vezano za partiju 6 na strani 22 stoji: Oštrica laringoskopa tipa MACINTOSH sa integrisanim svetlosnim vodom, figura 3 i figura 4,  odnosno oštrica laringoskopa tipa POLIO sa integrisanim svetlosnim vodom, figura 3 i figura 4. Pitanje: Da li narucioc pod inegrisanim svetlosnim vodom zahteva spatulu sa integrisanom fiberoptikom sto podrazumeva da je sijalica smestena u drsci laringoskopa ili se trazi standardni laringoskop sa sijalicom na samoj spatuli i da li se pod pojmom figura 3 i 4 misli na velicinu spatule br.3 i br.4

4.        Da li u obrascu ponude u koloni br.6 Iznos PDV-a treba upisati iznos PDV-a na jedinicnu cenu ili na ukupnu cena.

5.       Na koju vrstu  uverenja o kvalitetu / atestu u obrascu ponude u koloni 10 se odnosi zahtev narucioca.

**ОДГОВОР КЦВ-А:**

1. У конкурсној документацији јасно пише:

**„9.1. Захтеви у погледу начина, рока и услова плаћања**

Наручилац захтева да је рок плаћања не дужи од 90 данаод дана испоруке, монтаже и стављања у рад добара, а на основу испoстављеног исправног рачуна и пратеће документације (отпремница, записник о примопредаји...) од стране понуђача...“

2. У конкурсној документацији јасно пише (стр. 54/118 Конкурсна документација за ЈН 123-14-О – Измена бр.2):

„Понуђачи који су регистровани у регистру понуђача који води Агенција за привредне регистре не морају да доставе доказе из чл. 75. ст. 1. тач. 1) до 4) већ уместо истих достављају фотокопију Решења о упису у регистар понуђача.“

3. Под појмом фигура 3 и 4 мислили смо на величину спатуле број 3 и број 4 и тражимо стандардни ларингоскоп са сијалицом на самој шпатули. Ово се односи и на MACINTOSH и на POLIO ларингоскопе.

4. У обрасцу понуде у колини 6 Износ ПДВ-а потребно је уписати износ ПДВ-а на јединичну цену.

5. Уколико поседујете било коју врсту уверења о квалитету уписаћете тај податак у колону 10 у Обрасцу понуде, а уколико не поседујете, ту колону ћете оставити празну.

1. **ПИТАЊЕ ПОТЕНЦИЈАЛНОГ ПОНУЂАЧА:**

ПАРТИЈА 22. – Централна јединица за мониторинг и 6 ком пацијент монитора за потребе

Клинике за неурологију

Питање:

С обзиром да су тражене доле наведене карактеристике пацијент монитора: Minimalna veličina dijagonale ekrana od 454mm. Maksimalna težina monitora do 5kg.

Да ли прихватате пацијент монитор дијагонале минимум 15 инча (381 мм ) максималне

тежине 7 кг?

Објашњење: разлика у величини екрана од 2-3 инча не утиче много на перформансе

такође испитивањем тржишта утврдили смо да нема пацијент монитора (са свим

модулима неопходним за мерење тражених параметара ) на тржишту Србије који

поседују тражену дијагоналу екрана а опет да имају мање од 5 кг .

**ОДГОВОР КЦВ-А:**

Наручилац остаје при захтеву да минимална величина дијагонале екрана буде 454мм.

1. **ПИТАЊЕ ПОТЕНЦИЈАЛНОГ ПОНУЂАЧА:**

„Poštovani,

 Možete li pojasniti sledeće:

 1.      Kolike su procenjene vrednosti za partije: 22, 23, 29, 31, 36, 37, 38, 39, 40?

2.      Partija 31 naslovljena je sa “Radiotalasni aparat (komplet sa **21** elektrodom za biopsije loop i konizacije) za potrebe Klinike za ginekologiju i akušerstvo“, a u specifikaciji funkcionalnih karakteristika stoji „set elektroda sadrži **15**različitih elektroda za biospiju, loop eksciziju konizaciju secenje koagulaciju I dr. koje po svojoj specifičnosti mogu da se primenjuju u oblasti ginekologije”. Da li je potrebno isporučiti 15 ili 21 elektrodu?

Unapred se zahvaljujemo.“

**ОДГОВОР КЦВ-А:**

1. Наручилац, по ЗЈН, није у обавези да објављује процењене вредности.
2. Потребно је испоручити 21 електроду.
3. **ПИТАЊЕ ПОТЕНЦИЈАЛНОГ ПОНУЂАЧА:**

Poštovani,

Preuzeli smo sa sajta Vašu dokumentaciju u vezi javne nabavke JN 123-14-0 od

27.06.2014, godine. Naišli smo na mesto gde su izmene tenderske dokumentacije u

kojima smo videli da je neko od potencijalnih ponučača postavio pitanje :

Da li je za partije 9,10,11,12,13,14,15,17 i 20 neophodna potvrda ALIMS-a? Vaš odgovor

je bio da ponudac nije dužan da dostavi rešenje ALIMS-a za partiju 13- suvi sterilizator, Vi

ste pozitivno odgovorili na postavljeno pitanje i mi se slažemo sa Vašim odgovorom, sa

jednim izuzetkom, partija 13-sterrlizator. Sterilizator jeste medicinsko sredstvo i spada u

medicinska sredstva klase llB, po klasifikaciji ALIMS-a.

Takode, potencijalni ponudac je neispravno postavio pitanje, koristeci izraz ,,farmaceutski

proizvod". Po našem zakonu o lekovima i medicinskim sredstvilma, službeni glasnik RS,

broj 30/2010 od 07,05.2010 godine, ne postoji pojam farmaceutsko sredstvo, vec

iskljucivo lekovi i medicinska sredstva, u Sta se možete uveriti ako pogledate sajt ALIMSa.

lnformativno Vam Saljem odštampanu pretragu za pojam sterilizator sa sajta ALIMS-a

za medicinska sredstva.

Takode, kad zdravstvena ustanova nabavlja medicinsko sredstvo, po zakonu je dužna da

kupi medicinsko sredstvo koje je registrovano i da medicinsko sredstvo nabavi od pravnog

Iica koje je registrovano za promet medicinskih sredstava rešenjem Ministarstva zdravlja.

Molimo Vas da proverite istinitost naših navoda i kada se uverite da je tako, promenite

tendersku dokumentaciju za partiju 13- sterilizator suvi, da bi bila u skladu sa zakonom i

da o tome obavestite potencijalne ponuđače,

Sa poštovanjem”

**ОДГОВОР КЦВ-А:**

Наручилац у Конкурсној документацији у тачки 4 – УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛ. 75. И 76. ЗАКОНА И УПУТСТВО КАКО СЕ ДОКАЗУЈЕ ИСПУЊЕНОСТ ТИХ УСЛОВА, у делу ДОДАТНИ УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛАНА 76. ЗАКОНА, тражи следеће: „Важеће решење о упису понуђеног добра у Регистар медицинских средстава Агенције за лекове и медицинска средства Србије. Понуђач је у обавези да достави фотокопију решења које је навео.Уколико понуђач тврди да фармацеутски производ који нуди не подлеже регистрацији код АЛИМС-а, дужан је да достави изјаву понуђача и потврду АЛИМС-а да предметни фармацеутски производ не подлеже регистрацији код АЛИМС-а.“

На питање понуђача да ли је за партије 9,10,11,12.13,14.15,17 и 20 неопходна потврда АЛИМС-а, Наручилац није одговорио да понуђач није дужан да достави решење АЛИМС-а, између осталог и за партију 13, као што сте навели у Вашем допису.

Одговор Наручиоца је следећи (Додатно појашњење бр. 1):

„Уколико понуђач тврди да одређено добро није фармацеутски производ или да одређени фармацеутски производ не подлеже регистрацији код АЛИМС-а, дужан је да за наведене тврдње достави доказ (изјава понуђача и/или потврда АЛИМС-а).“

**Уколико понуђач не достави потврду АЛИМС-а за партију или партије за које је поднео понуду, а Наручилац провером (на сајту АЛИМС-а и/или тврдњом других понуђача) утврди да иста постоји, његова понуда неће бити разматрана, што наравно важи и за већ поменуту партију бр. 13.**

С поштовањем,

*Комисија за јавну набавку 123-14-О*